**NAVODILA ZA PISANJE DNEVNIKA DOMAČEGA BRANJA**

Dnevnik domačega branja piši v skladu z naslednjimi opornimi točkami:

**1. Ime avtorja in naslov literarnega besedila** (lahko priložiš/prilepiš fotografijo naslovnice knjige)

**2. Literarno obdobje,** v katerega se uvršča prebrano besedilo (ime obdobja, kdaj je trajalo to obdobje – časovna umestitev)

**3. Značilnosti tega literarnega obdobja** (v nekaj povedih)

**4. Podatki o avtorju** (življenjepisni podatki) in njegovem literarnem ustvarjanju (v nekaj povedih, lahko priložiš – nalepiš tudi avtorjevo sliko/fotografijo)

**5. Povzetek dogajanja v celotnem besedilu – obnova** ( v nekaj povedih strneš - povzameš glavne dogodke oz. kaj se zgodi v celotnem besedilu – vsaj 100 besed)

**6. Kraj in čas dogajanja** (navedi, kje in kdaj se dogaja zgodba v besedilu)

**7. Opis ene glavne osebe iz besedila** - izberi si eno, po tvoje glavno, osebo iz besedila in jo opiši (kako izgleda, kakšna je po značaju - kaj izveš o njej, v čem je pomembna za dogajanje, po želji lahko dodaš tudi svojo risbo te osebe)

**8. Opis ene stranske osebe iz besedila** – izberi si eno, po tvoje stransko, osebo iz besedila in jo opiši (kako izgleda, kakšna je po značaju, kaj izveš o njej, po želji jo lahko tudi narišeš)

**9. Ideja – sporočilo besedila** (v povedi/povedih zapiši, kaj avtor z literarnim besedilom sporoča bralcu)

**10. Tvoje mnenje o prebranem literarnem besedilu** (zakaj ti je bilo delo všeč ali ti ni bilo všeč, katera oseba ti je bila najbolj pozitivna, katera oseba ti je bila najbolj negativna, zakaj bi knjigo komu priporočil, da jo prebere)

**11. Izpis lepih ali zanimivih citatov** (misli) iz besedila po tvojem izboru

**12. Predstavitev literarnega besedila** (v nekaj povedih zapiši, kako bi predstavil literarno besedilo nekomu, ki ga še ni prebral)

V Dnevniku domačega branja upoštevaj pravopisno, slovnično in slogovno pravilnost svojega zapisa.

Piši čitljivo v zvezek (lahko pa tudi v Wordu).

V svojem zapisu poskusi biti izviren. Tvoj dnevnik domačega branja naj izkazuje, da si literarno besedilo resnično prebral.